Title: 📝 Vse o seminarju
Course: Uporaba digitalnih tehnologij v sodelovalnem učnem okolju / P1 > Section: Splošno

Kaj moram vedeti pred začetkom tečaja?

Spletni tečaj obsega 4 poglavja oziroma 4 zaokrožene celote.

Tečaj se prične s srečanjem v živo, nadaljuje z delom v spletni učilnici, temu sledi izvedba dejavnosti z učečimi. Seminar se konča z videokonferenčnim srečanjem.

Na seminarju boste spoznali in preizkusili različna digitalna orodja in aplikacije za sodelovanje in komunikacijo.

Temeljna dejavnost seminarja je priprava in izvedba dejavnosti z vključitvijo digitalne tehnologije za sodelovanje in komunikacijo med učečimi ter javna objava (znotraj te spletne učilnice) le te.

Z nadaljevanjem tečaja se strinjate s temi pogoji dela.

Opravljanje aktivnosti

V vsakem tednu vas čaka nabor pripravljenih virov in aktivnosti.

- Natančno preberite terminski načrt, ki ga moderator objavi v forumu obvestil.
- Če še niste, si uredite profil, da se bomo kljub sodelovanju na daljavo vsaj malo spoznali.
- Za uspešen zaključek tečaja morate opraviti NASLEDNJE AKTIVNOSTI:

  1. Prisotnost na srečanju v živo (8ur)
  2. Izvedba dejavnosti z učečimi
  3. Objava dokazov o izvedbi z učečimi (učna priprava + slika, posnetek, izdelek, zapis…)
  4. Videokonferenčno srečanje (kratka predstavitev izvedbe in razprava)

- Pogoj za dokončanje tečaja so pravočasno opravljene vse aktivnosti.
- Podrobna navodila so zapisana pri nalogah.

O poteku dela vas v forumu obvešča moderator spletnega tečaja.

Pogoji in načini za dokončanje

Po uspešno opravljenih vseh obveznostih prejmete v svoj profil značko. Potrdilo boste dobili iz sistema KATIS.

Aktivnosti, ki jih morate zato opraviti, so naslednje:

  - udeležiti se srečanja v živo,
  - pregledati vsa gradiva,
  - opraviti aktivnosti in naloge v posameznih poglavjih,
  - sodelovati v kolegialnem forumu (ni obvezno),
  - oddati naloge, ki so zapisane v skladu z navodili,
  - sodelovati na videokonferenčnem srečanju,
  - izpolniti evalvacijo v sistemu KATIS.

Kaj vse morate opraviti v posameznem tednu, je podrobno opisano znotraj aktualnega tedna.

Pomen in načini zaključevanja aktivnosti

Aktivnost je uspešno zaključena, ko imate ob posamezni dejavnosti ali viru zeleno oznako s kljukico.

Zaključevanje na desni strani ob aktivnostih opredeljuje:
  - ali ste določeno aktivnost opravili,
  - ali ste jo opravili uspešno ali ne.

Kdaj se pojavi zelena oznaka s kljukico je odvisno od nastavitev:
  - Lahko se pojavi samodejno, ko opravite določeno aktivnost.
  - V določenih primerih mora naloge pogledati moderator spletnega tečaja.
  - Nekatere aktivnosti si lahko, kot opravljene označite sami.
  - V primeru, da aktivnosti še niste opravili, je oznaka siva.

- V nekaterih poglavjih je določeno različno zaključevanje aktivnosti. Pri ročnem zaključevanju si aktivnost, ko jo opravite, označite sami. En klik v siv pravokotnik z napisom Označi za opravljeno, označi aktivnost kot opravljeno. Ponoven klik pa označi dejavnost kot neopravljeno.
- Dejavnost lekcija se samodejno označi za opravljeno, ko pregledate vse strani lekcije.
- Pri aktivnostih, kjer je določenih več pogojev, morajo biti za dokončanje izpolnjeni vsi.

Znaki zaključevanja:

 | Ročno označevanje - ni še opravljeno.
 | Ročno označevanje - opravljeno.
 | Zahtevan ogled - ni še opravljeno.
 | Zahtevan ogled - opravljeno.
 | Ni še opravljeno - aktivnost (lekcijo) je treba pogledati do konca.
 | Opravljeno.
 | Ni še opravljeno - pogoj je ocena.
 | Uspešno opravljeno - pogoj je ocena.
 | Neuspešno opravljeno - pogoj je ocena.

POMEMBNO: Seminar je uspešno zaključen, če se udeležite srečanja v živo (8ur), objavite pripravo z dokazi o izvedbi dejavnosti z učečimi ter se udeležite videokonferenčnega srečanja, na katerem predstavite kolegom svojo izkušnjo z učečimi.

Komunikacija na spletnem tečaju

- V seminarju se srečuje množica različnih ljudi, zato je pomembno, da komunikacija in povratne informacije potekajo znotraj okvirov, ki so vsem sprejemljivi.
- Pomembno je, da smo v komunikaciji jasni, odprti, razumevajoči in potrpežljivi ter sprejemamo različne ideje in rešitve.
- Kritičen pogled je vedno dobrodošel, vendar zapisan v prijateljskem in konstruktivnem ozračju; kritiko naj vedno spremlja konkreten predlog o tem, kako bi lahko stvar izboljšali.
- Smisel množičnih spletnih tečajev je v delovanju skupnosti, v deljenju znanja, idej in različnih pogledov – to je naša prednost, četudi se kdaj s kom ne strinjamo.

Odpoved naročnine in naročanje na forume

Odpoved naročnine in naročanje na forum si urejate sami.

Nekatere slike so iz drugega spletnega tečaja - pomen in postopek je enak za vse spletne tečaje.

- Naročnino v forumu odjavite s klikom na Odjavi naročnino na ta forum. V tem primeru objav ne boste dobivali po elektronski pošti.

Naročnine ne morete odjaviti, kjer je določena Prisilna naročnina, npr. Forum novic, obvestil.

- Na forum se naročite s klikom na Naroči se na ta forum. V tem primeru boste kopije vseh objav prejemali po elektronski pošti.

- Naročnino na posamezno razpravo lahko odjavite ali se nanjo naročite s klikom na gumb pod zapisom Naročite se.

- Prav tako se od posamezne razprave lahko odjavite ali nanjo naročite s klikom na Nastavitve desno nad razpravo.

- Naročnino lahko odjavite tudi preko elektronske pošte. V tem primeru se morate prijaviti v spletno učilnico.

Prikaz povezav za odjavo je odvisen od spletnega vmesnika za elektronsko pošto ali e-poštnega odjemalca, ki ga uporabljate.

- Po prijavi se vam odpre stran, kjer kliknete na gumb Nadaljuj.

Spremljanje tečaja na mobilnem telefonu

Tečaj lahko spremljate tudi na mobilnem telefonu z namestitvijo mobilne aplikacije Moodle.

Navodila za namestitev, prva prijava in spletna stran

- Navodila za mobilno aplikacijo Moodle - namestitev na telefon in prva prijava
- Spletna stran s prenosi mobilne aplikacije Moodle
- Posnetek zaslona spletnega tečaja, kot je viden na mobilnem telefonu:

Podpora na spletnem tečaju

V primeru težav vprašanje zastavite v forumu Kolegialna podpora.

Potrdilo in rok zaključevanja tečaja

Za pridobitev potrdila o sodelovanju na tečaju morate opraviti vse aktivnosti in izpolniti anketo, ki jo dobite v sistemu KATIS.

Potrdilo prav tako prejmete iz sistema KATIS po zaključku spletnega tečaja.

Ko se spletni tečaj zaključi, aktivnosti ni več mogoče opravljati.

Terminski načrt

1. Srečanje v živo - 1. dan

2. Priprava dejavnosti - 2. do 7. dan

3. Izvedba dejavnosti z učečimi in objava dokazov - 8. do 13. dan

4. Videokonferenčno srečanje - 14. dan

Konkretni datumi in roki bodo objavljeni v forumu "Obvestila"